

**Қазақстан Республикасы Министрлер Кабинетiнiң 1993 жылғы 12 қазандағы N 1011 қаулысына өзгерiстер енгiзу туралы**

***Күшін жойған***

Қазақстан Республикасы Үкiметiнiң Қаулысы 1996 жылғы 4 қыркүйек N 1085. Күші жойылды - ҚР Үкіметінің 2006.04.17. N 289 қаулысымен.

      Қазақстан Республикасының Үкiметi Қаулы Етедi:

      "Қазақстан Республикасының мерзiмдi әскери қызметке шақырудан кейiнге қалдырылатын әскерге шақыру жасындағы азаматтарының жекелеген санаттарының тiзбесi туралы" Қазақстан Республикасы Министрлер Кабинетiнiң 1993 жылғы 12 қазандағы N 1011  қаулысымен (Қазақстан Республикасының ПҮАЖ-ы, 1993 ж., N 41, 480-бап) бекiтiлген Қазақстан Республикасының мерзiмдi әскери қызметке шақырудан кейiнге қалдырылатын әскерге шақыру жасындағы азаматтары санаттарының тiзбесiне мынадай өзгертулер енгiзiлсiн:

      1-тармақта " Кәсiптiк-техникалық училищелердiң" деген сөздер "Кәсiптiк-техникалық мектептердiң және кәсiптiк-техникалық лицейлердiң" деген сөздермен, "училищелердi" деген сөз "оқу орындарын" деген сөздермен алмастырылсын;

      2-тармақта "өзен училищелерiнiң, теңiз техникумының" деген сөздер "Өзен және теңiз флотының, азаматтық авиацияның жұмысшылары мен орта буын мамандарын даярлайтын кәсiптiк-техникалық лицейлердiң және колледждердiң" деген сөздермен, "оқуын" деген сөз "осы оқу орындарын" деген сөздермен алмастырылсын;

      3-тармақта "Темiр жол училищесiнiң" деген сөздер "Кәсiптiк-техникалық мектептерi мен кәсiптiк-техникалық лицейлерiнiң" деген сөздермен, "оқуын" деген сөз "осы оқу орындарын" деген сөздермен алмастырылсын;

      4-тармақта "Олимпиада резервi училищелерiнiң" деген сөздер "Спорт колледждерiнiң" деген сөздермен алмастырылсын;

      6-тармақ мынадай редакцияда жазылсын: "Толық орта бiлiмi бар, 17 жасқа дейiн жоғары бiлiм жүйесiнде жұмыс iстейтiн және әскерлерде қызмет атқаратын мамандарды даярлайтын колледждерге қабылданған әскерге шақырушылар-оқуын бiтiргенге дейiн, бiрақ жасы 20-дан аспауы керек".

*Қазақстан Республикасының*

*Премьер-Министрi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК